

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKI NAČELNIK**

**KLASA: 372-02/25-01/3**

**URBROJ: 2198-31-01-25-11**

**Gračac, 28. veljače 2025. godine**

Temeljem čl. 21. Odluke o zakupu i kupoprodaji poslovnog prostora („Službeni glasnik Općine Gračac“ 3/24-dalje: Odluka o zakupu) te čl. 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20, 1/20, 4/21), općinski načelnik donosi

**Odluku o odabiru natjecatelja i ishodu natječaja**

**Članak 1.**

 Ovom Odlukom u postupku Javnog natječaja za zakup poslovnog prostora za političku aktivnost KLASA: 372-02/25-01/3, URBROJ: 2198-31-01-25-2 od 22. siječnja 2025. godine, a slijedom prijedloga Povjerenstva za provođenje natječaja za zakup utvrđenog Zapisnikom o provedenoj licitaciji KLASA: 372-02/25-01/3, URBROJ: 2198-31-01-25-10 od 24. veljače 2025. godine, u odnosu na prostor označen rednim brojem 6. natječaj se djelomično poništava, budući da za isti prostor nije zaprimljena niti jedna prijava.

 U odnosu na ostale prostore natječaja iz stavka 1. ovog članka, kao najpovoljniji natjecatelji odabiru se:

|  |  |  |  |  |  |  |
| --- | --- | --- | --- | --- | --- | --- |
| **Redni broj prostora:** | **Najpovoljniji natjecatelj:** | **Površina prostora u m2:** | **Iznos najpovoljnije ponude zakupnine EUR/m2:** | **Mjesečni iznos zakupnine EUR:** | **Iznos garantnog pologa EUR:** | **Razlika od uplaćene jamčevine za predmetni prostor do iznosa garantnog pologa- iznos za uplatu EUR:** |
| **5.** | Socijaldemokratska partija HrvatskeSDP | 15,20 | 3,00 | 45,60 | 91,20 | 0,00 |
| **8.** | Samostalna demokratska srpska stranka SDSS | 17,70 | 3,10 | 54,87 | 109,74 | 3,54 |
| **9.** | Hrvatska demokratska zajednica HDZ | 36,80 | 3,10 | 114,08 | 228,16 | 7,36 |

 Odabrani natjecatelji bit će pisanim putem pozvani da, prije sklapanja ugovora o zakupu, a najkasnije u roku od 15 dana od dana pisanog poziva, uplate utvrđenu razliku od uplaćene jamčevine do visine dvije izlicitirane zakupnine, koji ostaje Općini kao garantni polog do isteka ugovora o zakupu.

**Članak 2.**

Natjecateljima koji su licitirali, a koji nisu utvrđeni najpovoljnijima za pojedini prostor, uplaćena jamčevina se vraća u roku do 30 dana od dana donošenja ove Odluke, a to su: Socijaldemokratska partija Hrvatske SDP za prostor br. 8. jamčevina u iznosu od 106,20 eura te Samostalna demokratska srpska stranka SDSS za prostor broj 9. jamčevina u iznosu od 220,80 eura.

**Članak 3.**

Ova Odluka stupa na snagu danom donošenja.

**OPĆINSKI NAČELNIK:**

**Robert Juko**